**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.089 „Добавяне на стойност в рибарството“ по мярка 1.1.1 „Добавяне на стойност в рибарството“ от стратегията за Водено от общностите местно развитие на МИРГ „Варна, район Аспарухово-Белослав-Аксаково“ по Програма морско дело и рибарство 2014-2020 г.,**

**одобрени с доклад № 93-5598/ 06.10.2021 г.**

**от Ръководителя на Управляващия орган на ПМДР 2014-2020 г.**

***Забележка:*** *Въпросите на кандидатите се публикуват в курсив „Italic” без допълнителна редакция.*

**Въпроси:**

***До***

***Управляващия орган***

***ПМДР 2014-2020***

***Уважаеми дами и господа,***

*Във връзка с процедура чрез подбор на проекти BG14MFOP001-4.089 „Добавяне на стойност в рибарството“ по Мярка 1.1.1 „Добавяне на стойност в рибарството“ от Стратегията за ВОМР на Местна инициативна рибарска група „**Варна, район Аспарухово-Белослав-Аксаково по Програмата за морско дело и рибарство 2014-2020 г., имаме 3 въпроса:*

***Първи въпрос:***

*Моля, да дадете разяснения относно изискването в Условието за кандидатстване за товароносимост на транспортните средства, както следва:*

*„….Товароносимостта на специализираното транспортно средство, умножена по една трета от заложените работни дни в годината, не трябва да надвишава средногодишния производствен капацитет…“*

*При направена от нас справка по приеми по ПМДР 2014-2020 по мярката за „Добавена стойност“ – 1.7 не видяхме подобно изискване в Условията за кандидатстване.*

*При така зададената формула се оказва, че повечето представители на дребномащабният крайбрежен риболов сме ограничени да кандидатстваме за транспорно средство, въпреки че сме допустими по процедурата.*

*Обемите, които правим не покриват изискванията дори и за най-малките транспортни средства, с най-малкият полезен товар или товоровместимост. И тъй като сме допустими по процедурата и е допустимо закупуване на подобни активи, моля за да уточните каква е възможността за кандидатстване по мярка 1.1.1.„Добавяне на стойност в рибарството“ на МИРГ „Варна, район Аспарухово-Белослав-Аксаково“ за закупуване транспорно средство /хладилен бус/ от представител на дребномащабният крайбрежен риболов.*

*Моля да дадете също разяснение относно определението „товароносимост“ – какво включва?*

***Втори въпрос****:*

*Допустимо ли е да кандидатстваме за по-малък % от 80 /например за 78%/, за да спазим изискването да не превишим допустимата Безвъзмездна помощ, а именно 170 0000 лв.*

***Трети въпрос:***

*Не разбираме изискването за Становище от РИОСВ. В Условията на кандидатстване, в т. 24 е описано:*

*„…10. Решение за съвместимостта на проекта с предметите и целите на опазване на защитените зони, съгласно „Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони“ (ДВ, бр. 73 от 2007)*

*(документът се изисква само в случай, че инвестицията включва СМР или производствена дейност в местата по националната екологична мрежа НАТУРА)…”*

*При закупуване на активи необходимо ли е такова становище?*

***С уважение:***

***Марияна Нонова***

***Счетоводител на фирма „ДИНГБГ“ ООД***

**Отговор на първи въпрос**:

В т. 14.1. „Допустими разходи“ от условията за кандидатстване по мярка 1.1.1.„Добавяне на стойност в рибарството“ на МИРГ „Варна, район Аспарухово-Белослав-Аксаково“, процедура BG14MFOP001-4.089 „Добавяне на стойност в рибарството“ по Програмата за морско дело и рибарство 2014-2020 г. от стратегията за Водено от общностите местно развитие на МИРГ „Варна, район Аспарухово-Белослав-Аксаково“ под гриф „Важно“ са посочени изискванията към специализираните транспортни средства, за които се кандидатства за подпомагане. За същите трябва да бъде предоставена подробна обосновка (планирани брой дни заетост и часове) към Формуляра за кандидатстване, с която да се докаже необходимостта от конкретните избрани транспортни средства.

Товароносимостта на специализираното транспортно средство се определя по следния начин: „товароносимостта умножена по една трета от заложените работни дни в годината, не трябва да надвишава средногодишния производствен капацитет“. Под „заложените работни дни в годината“ се разбира дните, в които може да се извършва стопански риболов, които са съобразени основно с метеорологичните условия и наложените риболовни забрани, а не с календарните работни дни. За да са допустими за получаване финасова подкрепа за закупуване на специализираното транспортно средство собствениците на риболовни кораби/рибарите, следва да са работили в морето в продължение на най-малко 60% от 120 дни през последните две календарни години, предхождащи датата на подаване на формуляра за кандидатстване, аналогично на изискванията на чл. 33 от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на (Съвета Регламент (ЕС) № 508/2014).

Подпомагане се предоставя и за транспортни средства, за които трябва да се докаже заетост минимум 60% от работните дни годишно в стопанството.

Товароносимостта на специализираното транспортно трябва да отговаря на нуждите на собствениците на риболовни кораби/рибарите/стопанството и неговия средногодишния производствен капацитет, но не повече от 3 тона.

Следва да се има предвид, че е допустимо за подпомагане само на един брой специализирано транспортно средство за обслужване на производството и е недопустимо финансирането по ПМДР на луксозни стоки и екстри, като се изключва финансирането на транспортни средства тип пикап/джип.

По отношение на подвъпроса, който се съдържа в първия въпрос: дефиницията за "товароносимост" се съдържа в § 1, т. 36 от допълнителните разпоредби на Правилника за прилагане на Закона за движение по пътищата. Съгласно тази разпоредба, "товароносимост" е максималната обща маса на товара или максималният брой пътници, които пътното превозно средство конструктивно е предназначено да превозва.

**Отговор на втори въпрос**:

Съгласно Условията за кандидатстване по процедура BG14MFOP001-4.089 „Добавяне на стойност в рибарството“ по Мярка 1.1.1 „Добавяне на стойност в рибарството“, финансовата помощ по реда на тази мярка е безвъзмездна, и се предоставя в размер до 50 на сто от общите допустими разходи за дейности, но не може да надвишава 170 000 лева.

В случай, че проектното предложение се изпълнява от кандидат, който отговаря на легалното определение за дребномащабен крайбрежен риболов в чл. 3, параграф 2, т. 14 на Регламент (ЕС) № 508/2014, интензитета на отпусканата безвъзмездна финансова помощ се увеличава с 30 процентни пункта (съгласно чл. 95 и приложение I от Регламент (ЕС) № 508/2014) до 80 % отобщите допустими разходи по проект, но не повече от 170 000 лева.

В тази връзка, всички проектни предложения, чийто интезитет не превишава максимално определената горна граница (по-нисък е 80%) в описаните хипотези в условията за кандидатстване са допустими, като единственото ограничение е в размера на безвъзмездната финансова помощ за която се кандидатстваи тя не трябва да превишава 170 000 лв.

**Отговор на трети въпрос**:

В т. 24 „Списък на документите, които се подават на етап кандидатстване:“, документ № 10 от условията за кандидатстване по мярка 1.1.1.„Добавяне на стойност в рибарството“ ясно е посочено, че решение за съвместимостта на проекта с предметите и целите на опазване на защитените зони, съгласно „Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони“ се изисква само в случай, че инвестицията включва строително-монтажни работи (СМР), или производствена дейност в местата по националната екологична мрежа НАТУРА.

При закупуване единствено на активи не се изисква становище от РИОСВ.